《过玉华精舍访慧达上座》
明代·释古义

十年同学在，半笠到西山。独念相思苦，都忘行路难。

风生云影碎，雨过水声潺。对此幽栖事，商量好闭关。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。